Auglýst verður eftir umsóknum um styrki í markáætlun um samfélagslegar áskoranir fyrir allt að 300 m.kr. árlega á komandi árum . Vísinda – og tækniráð samþykkti tillögu forsætisráðherra um þetta á fundi sínum í Norræna húsinu í dag . Katrín Jakobsdóttir , forsætisráðherra og formaður ráðsins : „ Við stöndum frammi fyrir umfangsmiklum áskorunum til framtíðar og það sem við gerum núna mun hafa gríðarleg áhrif á lífsgæði og velsæld komandi kynslóða . Stefnt var að því að áherslurnar nýttust til að straumlínulaga betur alþjóðlegt samstarf um rannsóknir og nýsköpun , auk þess að vera leiðarljós fyrir nýjar markáætlanir og styrkveitingar úr Innviðasjóði . Þrjár áherslur fyrir árin 2018 til 2021 voru samþykktar á fundi Vísinda - og tækniráðs 23. nóvember 2018 og byggðu þær á samráðinu . Áherslurnar eru : Umhverfismál og sjálfbærni Heilsa og velferð Líf og störf í heimi breytinga Nánari upplýsingar um áherslurnar er að finna í minnisblaði sem samþykkt var á fundi Vísinda - og tækniráðs 23. nóvember 2018 og finna má á vefsíðu ráðsins . Samkvæmt niðurstöðunum eru meginhluti stuðnings bein framlög til rannsókna hjá háskólum sem er um þriðjungur af heildarframlögum hins opinbera til háskóla . Þar á eftir koma innlendir sjóðir og annað rannsóknafé og að lokum er framlag til fyrirtækja í formi skattafsláttar vegna rannsókna og nýsköpunar . Við stefnumótun vísinda - og tækniráðs til næstu ára þarf að leggja áherslu á að landið allt njóti góðs af þeim fjármunum sem varið til rannsókna og nýsköpunar . Vísinda - og tækniráð mótar opinbera stefnu í vísindum og tækni á Íslandi og hefur það hlutverk að efla vísindarannsóknir , vísindamenntun og tækniþróun í því skyni að treysta stoðir íslensks samfélags . Forsætisráðherra er formaður ráðsins en auk hennar sitja mennta - og menningarmálaráðherra , ferðamála - , iðnaðar - og nýsköpunarráðherra , fjármála - og efnahagsráðherra , heilbrigðisráðherra , sjávarútvegs - og landbúnaðarráðherra og umhverfis - og auðlindaráðherra í ráðinu .